News Update: Alibaba เตรียมดัน Lazada ตั้งเป้ายอดธุรกรรมรวมที่ $100,000 ล้าน มุ่งขยายฐานการเติบโตในอาเซียน - FINNOMENA
Alibaba อีคอมเมิร์ซรายใหญ่ที่สุดของจีนตั้งเป้ายอดธุรกรรมรวมในตลาด (GMV) ของแพลตฟอร์ม Lazada ที่ 100,000 ล้านดอลลาร์ หลังเข้าซื้อกิจการ Lazada ตั้งแต่ปี 2016 เพื่อขยายฐานการเติบโตในภูมิภาคอาเซียน
17 ธ.ค. 2564

Alibaba อีคอมเมิร์ซรายใหญ่ที่สุดของจีนตั้งเป้ายอดธุรกรรมรวมในตลาด (GMV) ของแพลตฟอร์ม Lazada ที่ 100,000 ล้านดอลลาร์ หลังเข้าซื้อกิจการ Lazada ตั้งแต่ปี 2016 เพื่อขยายฐานการเติบโตในภูมิภาคอาเซียน
GMV ของ Lazada นับตั้งแต่เดือน ก.ย. ของปี 2020-2021 อยู่ที่ 21,000 ล้านดอลลาร์ โดยบริษัทคาดหวังว่าจะมีผู้ใช้งาน 300 ล้านคน ซึ่งมากกว่ายอดผู้ใช้งานปัจจุบันถึง 2 เท่า ขณะที่คู่แข่งอย่าง Shopee รายงานตัวเลข GMV ปี 2020 อยู่ที่ 34,500 ล้านดอลลาร์
โดยผลการดำเนินงานของ Lazada ยังเป็นอันดับ 3 ในภูมิภาคเอเชียตะวันออกเฉียงใต้รองจาก MercadoLibre และ Shopee
ตำแหน่งบุคลากรระดับสูงของ Lazada ถูกเปลี่ยนแปลงหลายครั้งนับตั้งแต่ Alibaba เข้าซื้อกิจการ โดยมีซีอีโอของบริษัทลาออกไป 2 คน ก่อนที่ Chun Li ซีอีโอคนปัจจุบันจะเข้ารับตำแหน่งในปี 2020
ในช่วงต้นเดือน ธ.ค. Alibaba ได้ประกาศแต่งตั้ง Jiang Fan อดีตผู้บริหารหลักของ Taobao และ Tmall เป็นหัวหน้าแผนกการค้าดิจิทัลระหว่างประเทศที่จัดตั้งขึ้นใหม่ ซึ่งจะดูแลทั้ง Lazada และ AliExpress โดยจะมุ่งเป้าไปที่ภูมิภาคยุโรปและอเมริกาใต้
การประชุมผู้ถือหุ้นตลอด 2 วันของ Alibaba จะมีการแถลงการณ์ครั้งแรกจาก Toby Xu ที่มารับตำแหน่ง CFO ของบริษัทต่อจาก Maggie Wu รวมถึงแถลงการณ์จาก Daniel Zhang ซีอีโอของบริษัท
อ้างอิง: https://www.cnbc.com/2021/12/17/alibaba-sets-100-billion-gross-merchandise-volume-target-for-lazada.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Alibaba
Lazada
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA